સરકાર એવું માને છે કે દેશમાં હાલ લગભગ રૂ.૧૪ લાખ કરોડનું કાળું નાણું છે અને સરકારના નોટો રદ કરવાના પગલાંને કારણે તેમાંથી રૂ.નવ લાખ કરોડનું કાળું નાણું બૅન્કોમાં પાછું આવશે. ૩૧ ડિસેમ્બર પછી લોકો રિઝર્વ બૅન્કમાં કાળું નાણું જમા કરાવી બસો ટકાની પૅનલ્ટી ભરી જાહેર કરી શકશે. તેના માટે માર્ચ મહિના સુધીની છૂટ અપાશે. એ પછી સરકાર આવકવેરા કાનૂન અંતર્ગત કાળાં નાણાં ધરાવનારાઓ સામે કડક પગલાં લેશે. આ કાયદામાં સાત વર્ષ સુધીની જેલની સજાની જોગવાઇ છે. વિરોધ પક્ષોને એવી દહેશત છે કે મોદી સરકાર રાજકીય સ્કોર સેટલ કરવા આ કાયદાનો ઉપયોગ કરશે. વિપક્ષી નેતાઓની કાગારોળનું આ પણ એક કારણ છે.